Taisto

Taisto on suomalainen miehen etunimi, joka lisättiin vuoden 1929 nimipäiväalmanakkaan pyrittäessä kehittämään entistä suomalaisempaa nimistöä. Nimi oli tullut käyttöön jo 1800-luvun lopulla, ja sen syntyyn vaikuttivat toisaalta Suomen kansallinen itsenäisyystaistelu, toisaalta työväenliike.Pentti Lempiäinen: Suuri etunimikirja, s. 484, WSOY 1999, ISBN 951-0-23323-4 Nimi on tullut suosituksi erityisesti Suomen vasemmistolaisissa piireissä, mihin lienee osaltaan vaikuttanut Internationaalin kertosäkeen sanat: "Tää on viimeinen taisto", sekä Suomen romanien keskuudessa. Nimen suomalaiskansallisesta taustasta huolimatta etunimen suosiota vähensi muun väestön keskuudessa sen leimautuminen maan poliittiseen kielenkäyttöön 1970-luvulta alkaen vakiintuneen kommunistisen taistolaisliikkeen (katso Taisto Sinisalo) nimeen. Digi- ja väestötietoviraston mukaan 1900-luvun alusta vuoden 2019 loppuun mennessä etunimen Taisto on saanut 13 118 suomalaista miestä, joista hieman yli puolet on syntynyt 1940- ja 1950-luvuilla. Taiston nimipäivää vietetään Suomessa 7. marraskuuta. Päivä on sama kuin Venäjän lokakuun vallankumouksen vuosipäivä. == Tunnettuja Taistoja == * Taisto Ahlgren (1943–2008), tangolaulaja * Taisto Aho (1926–2004), näyttelijä * Taisto Ahtola (1917–2000), taidemaalari * Taisto Halonen (s. 1960), painija * Taisto Harra (1924–1996), toimittaja ja kirjailija * Taisto Heikkilä (1930–2010), diplomi-insinööri ja kanslianeuvos * Taisto Heikkinen (1937–2011), säänennustaja * Taisto Huuskonen (1925–1990), sotakirjailija * Taisto Johteinen (1929–1983), Kemin kaupunginjohtaja 1967–1980 * Taisto Kaasinen (1918–1980), keramiikkataiteilija ja suunnittelija * Taisto Kangasniemi (1924–1997), painija ja olympiamitalisti * Taisto Kovakanki, oik. Matti Myllymäki (1951–2019), pellehyppääjä * Taisto Laitinen (1933–2022), seiväshyppääjä * Taisto Lalli (s. 1989), kreikkalais-roomalaisen tyylin painija * Taisto Olavi Lehti (1915–2007), eversti ja prikaatinkomentaja * Taisto Lehto (s. 1928), pesäpalloilija * Taisto Lempinen (1914–1970), painija * Taisto Lundberg (1949–2024), muusikko, Hortto Kaalo -yhtyeen perustajajäsen * Taisto Martiskainen (1943–1982), kuvanveistäjä * Taisto Miettinen (s. 1965), urheilija ja perussuomalainen poliitikko * Taisto Mäki (1910–1979), juoksija * Taisto Oksanen (s. 1964), näyttelijä * Taisto-Bertil Orsmaa (s. 1941), teatteriohjaaja, käsikirjoittaja ja dramaturgi * Taisto Raunemaa (1939–2006), fysiikan professori, aerosolifysiikan tutkija * Taisto Ravantti (1932–2004), koripalloilija ja pesäpalloilija * Taisto Reimaluoto (s. 1961), näyttelijä * Taisto Riimukallio (s. 1952), luontaishoitaja, henkinen konsultti ja kirjailija * Taisto Riski (s. 1947), ekonomi, yritysjohtaja ja kauppaneuvos * Taisto Ruippo (1931–2014), jalkapalloilija * Taisto Sinisalo (1926–2002), kommunistipoliitikko ja SKDL:n kansanedustaja * Taisto Kalevi Sorsa (1930–2004), sosiaalidemokraattinen poliitikko, Suomen pitkäaikainen pääministeri * Taisto Summanen (1931–1988), runoilija ja kääntäjä * Taisto Juhani Suutarinen (s. 1943), ampumahiihtäjä * Taisto Tammi, oik. Taisto Lundberg (1945–1979), iskelmälaulaja * Taisto Tikkanen (s. 1940), pesäpalloilija * Taisto Toivonen (1921–2011), taidemaalari ja graafikko * Taisto Tuominen (1930–2011), nyrkkeilijä ja nyrkkeilyvalmentaja * Taisto Turunen (s. 1945), Työ- ja elinkeinoministeriön energiaosaston ent. ylijohtaja * Taisto Tähkämaa (s. 1924), agrologi, maanviljelysneuvos, Keskustapuolueen kansanedustaja ja ministeri * Taisto Vaetoja (1929–2011), poliitikko, Yhteisvastuupuoluen puheenjohtaja * Taisto Wesslin (1941–2010), säveltäjä, sovittaja ja kitaristi == Kuvitteellisia Taistoja == * Taisto Ruukki, tv- sarjassa Salatut elämät == Lähteet == Luokka:Etunimet